CELEX: C2006/121/03
Language: sk
Date: 2006-05-20 00:00:00
Title: Vec C-64/06: Návrh na začatie prejudiciálneho konania, ktorý podal Obvodní soud pro Prahu 3 dňa  6. februára 2006  – Český Telecom a. s./Czech On Line a. s.

20.5.2006   
            
            
               SK
            
            
               Úradný vestník Európskej únie
            
            
               C 121/2
            
         Návrh na začatie prejudiciálneho konania, ktorý podal Obvodní soud pro Prahu 3 dňa 6. februára 2006 – Český Telecom a. s./Czech On Line a. s.
   (Vec C-64/06)
   (2006/C 121/03)
   Jazyk konania: čeština
   Vnútroštátny súd, ktorý podal návrh na začatie prejudiciálneho konania
   Obvodní soud pro Prahu 3
   Účastníci konania pred vnútroštátnym súdom
   
      Žalobca: Český Telecom a. s.
   
      Žalovaný: Czech On Line a. s.
   Prejudiciálne otázky
   
               1.
            
            
               Bol národný telekomunikačný regulátor (Český telekomunikačný úrad) oprávnený uložiť vo forme správneho rozhodnutia po 1. máji 2004, teda po pristúpení Českej republiky k Európskym spoločenstvám, telekomunikačnej spoločnosti s výraznou (dominantnou) trhovou silou na telekomunikačnom trhu povinnosť uzavrieť zmluvu o prepojení jej siete s iným operátorom?
            
         
               2.
            
            
               Ak je odpoveď na prvú otázku kladná:
               bol na to národný regulátor oprávnený len za podmienok stanovených v článku 8 bod 2 smernice Európskeho parlamentu a Rady 2002/19/ES (prístupovej smernice), teda tiež na základe predchádzajúcej analýzy trhu vykonanej v súlade s článkom 16 smernice 2002/21/ES (rámcovej smernice) a na základe predchádzajúceho postupu opísaného v článku 6 a článku 7 rámcovej smernice 2002/12/ES,
               alebo (napríklad podľa odôvodnenia č. 15, článku 3, článku 4 bodu 1, článku 5 ods. 1 písm. a) a ods. 4, článku 10 bodu 1 a 2 prístupovej smernice Európskeho parlamentu a Rady 2002/18/ES) tak mohol urobiť aj bez predchádzajúcej analýzy trhu?
            
         
               3.
            
            
               Môže mať na odpoveď na druhú otázku vplyv skutočnosť, že žiadosť konkrétneho operátora o vydanie rozhodnutia o nútenom prepojení jeho siete so sieťou operátora s výraznou (dominantnou) trhovou silou na telekomunikačnom trhu bola doručená národnému regulátorovi a konanie o tejto žiadosti pred týmto orgánom prebehlo z rozhodujúcej časti pred 1. májom 2004, teda pred dňom vstupu Českej republiky do Európskych spoločenstiev?
            
         
               4.
            
            
               Pokiaľ v čase okolností veci samej – v období od 1. mája 2004 do 30. apríla 2005 – Česká republika neprebrala v dostatočnej miere vyššie uvedené smernice, je možné priame uplatnenie smernice 2002/21/ES (rámcovej smernice) a smernice Európskeho parlamentu a Rady 2002/19/ES (smernice o prepojení), teda
               
                           a)
                        
                        
                           sú tieto smernice (niektorá z nich) bezpodmienečné a dostatočne určité, aby mohli byť (súdom) uplatnené miesto vnútroštátneho zákona?
                        
                     
                           b)
                        
                        
                           je operátor s výraznou (dominantnou) trhovou silou na telekomunikačnom trhu oprávnený (aktívne subjektívne legitimovaný) dovolávať sa v dôsledku nenáležitého prebratia smernice Európskeho parlamentu a Rady 2002/19/ES (smernice o prepojení) a smernice 2002/21/ES (rámcovej smernice), ich priameho účinku s ohľadom na to, či tieto smernice (niektorá z nich) vôbec zabezpečujú ochranu záujmov tohto subjektu, ktorý odmieta uzavrieť dohody o prepojení (v rozsahu služby ADSL) s inými tuzemskými telekomunikačnými operátormi (a podľa stanoviska národného telekomunikačného regulátora, ktoré má byť súdom tiež preskúmané, tak koná v rozpore s cieľmi Nového regulačného rámca)?
                        
                     
                           c)
                        
                        
                           môže sa ten istý operátor dovolávať priameho účinku riadne neprebratých smerníc (niektorej z nich), ak (aj pri splnení podmienok uvedených v smerniciach) sa pri rozhodovaní národného telekomunikačného regulátora vždy rozhoduje o konkrétnych podmienkach prepojenia sietí operátorov, teda ide o ukladanie konkrétnych povinností jednotlivcom?